《送黄参知入贺黄旧理刑越中》
明代·游朴

挟策登朝三十秋，一麾重拥越江舟。石羊来觅黄初起，竹马争迎郭细侯。

未使十州瞻露冕，还将三祝献宸旒。波臣近有朝宗念，金鉴微忠愧未酬。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。